Jacksonville Jaguars

Jacksonville Jaguars er et professionelt amerikansk fodboldhold, der spiller i AFC South-divisionen i NFL. Holdet har hjemme i Jacksonville i Florida, og spiller deres hjemmekampe på TIAA Bank Field. Holdet blev oprettet i 1995, da ligaen blev udvidet. Holdet har været i playoffs adskillige gange, men har ikke vundet andre titler end to sejre i divisionen. Holdet etablerede sig hurtigt efter oprettelsen som et af de stærkere hold i ligaen, og nåede som det første hold nogensinde playoffs i tre af sine første fire sæsoner. Holdets profiler omfatter pt. blandt andet cornerback Rashean Mathis, running back Maurice Jones-Drew og Quarterback Blaine Gabbert.

Head Coaches 
Jacksonville Jaguars har haft to head coaches siden klubben blev oprette tilbage i 1995. Tom Coughlin var den første head coach, som havde jobbet i perioden fra 1995-2002. Tom Coughlin nåde at vinde 68 regular season kampe og tabe desuden 60 regular season kampe. Han blev fyret i 2002, efter en skuffende særson. Tom Coughlins afløser som head coach blev Jack Del Rio. Jack Del Rio har indtil videre ført Jacksonville Jaguars to gange i playoff (2005 og 2007), hvor holdet begge gange har tabt til New England Patriots.

Historie

1995 
1995 blev den første NFL særson for både Jaguars og Carolina Panthers, som begge var blevet en del af NFL efter en udvidelse af ligaen. Jaguars skulle opbygge et nyt hold, og derfor var det første år præget af mange nye spillere, som Jaguars enten havde draftet eller hentet på free agent. Jaguars vandt fire kampe i løbet af særsonen, og tabte de resterende 12 kampe.

1996 
Jacksonville Jaguars fik hurtigt succes, da man blot et år efter oprettelsen af holdet, formåede at kvalifikasere sig til slutspillet vha. en sejr over Atlanta Falcons i sidste runde. Her var Jaguars heldige, i og med at Morten Andersen, kicker for Atlanta Falcons, missede et blot 30 yards field goal, og dermed sendte Jaguars i playoff. Jaguars startede ud med at vinde deres første playoff kamp 30-27 over Buffalo Bills i Buffalo. Herefter gik turen til Mile High Stadium, hvor favoritterne fra Denver Broncos ventede. Jaguars vandt ligeledes 30-27 over Broncos, hvilket regnes som en af de største sejre i Jaguars' historie. Jimmy Smith WR og Mark Brunell QB spillet begge en stor kamp mod Broncos. Sidstnævnte havde i løbet af hele særsonen spillet godt, hvilket resulterede i hele 4,367 passing yards (Flest i NFL) og en Pro Bowl MVP. Med sejren over Broncos havde Jaguars spillet sig i AFC Championship kampen, som skulle spilles mod New England Patriots. Her tabte Jaguars dog, og dermed sluttede den ellers eventyrlige særson.

1997 
Jacksonville Jaguars formåede endnu en gang at kvalifikasere sig til slutspillet. De sluttede med en 11-5 record i regular season og fik dermed kun et Wild Card. Jaguars tabte dog deres første kamp i playoff, da Denver Broncos vandt hele 42-17, og dermed fik Broncos deres revanche fra året før. Broncos vandt faktisk Super Bowl i denne sæson.

1998 
Jacksonville Jaguars formåede for trejde gang i træk at kvalifikasere sig til slutspillet, hvilket var første gang, at et nyt hold formåede at kvalificerer sig tre gange til slutspillet på blot fire år. Jaguars havde en record på 11-5, hvilket resulterede i, at Jaguars blev AFC Central mestre. Dermed skulle de for første gang spille en hjemmekamp i playoff. Det blev mod New England Patriots, og denne kamp vandt Jaguars med 25–10. Jaguars tabte dog ugen efter til New York Jets 34-24.

1999 
Jacksonville Jaguars genvandt AFC Central titlen med en record på 14-2, og sikrede sig dermed hjemmebane fordel igennem hele slutspillet. Jaguars startede med at møde Miami Dolphins i slutspillet. Her vandt Jaguars med hele 62-7, og det blev tilmed den legendariske Miami QB's, Dan Marino, sidste kamp. Jaguars tabte den næste kamp til Tennessee Titans, som også havde slået Jaguars to gange i regular season.

2000-2004 
I løbet af disse fem år nåede Jaguars ikke slutspillet. I begyndelsen af denne periode var Jaguars præget af problemer med det såkaldte salary cap, hvilket gjorde at holdet ikke var i stand til at bibeholde deres talentfulde spillere. Til og med sæsonen 2002 vandt Jaguars kun 19 kampe ud af i alt 48, hvilket førte til at Tom Coughlin (Head Coach) blev fyret.
I 2003 kunne Jack Del Rio overtage posten som Head Coach. Han havde tideligere været defensive coordinator i Carolina Panthers, hvor han havde forvandlet Carolina Panthers' defence til et af de bedste i ligaen. Jaguars draftede Byron Leftwich QB i første runde af 2003 draften, som var tiltænkt som afløser for den aldrende Mark Brunell. Jaguars endte 2003 sæsonen med blot fem sejre. Året efter (2004) slutter Jaguars 9-7, hvilket var første gang i mange år, at holdet havde vundet flere kamp end tabt. Det var dog stadig ikke nok til at nå slutspillet.

2005 
Jaguars endte sæsonen 2005 med en record på hele 12-4, som dog stadig ikke var nok til at vinde AFC South, da Indianapolis Colts sluttede med en record på hele 14-2. Jaguars kvalificerede sig sig dog til slutspillet, men skulle møde New England Patriots, som de senere tabte til. Denne kamp blev den sidste for en af Jaguars' bedste wide receiver, Jimmy Smith, som besidder mange wide receiver rekorder for Jaguars.

2006 
Massere skader gjorde, at Jaguars måtte nøjes med en middelmådig sæson, der ikke resulterede i en playoff plads. Maurice Jones-Drew HB og Fred Taylor HB havde dog begge gode sæsoner, og de var tæt på begge at krydse 1000 yards russing.

2007 
Jaguars' head coach, Jack Del Rio, udnævnte backup quaterback, David Garrard, til starter i off season. Det betød, at Byron Leftwich, der hidtil havde været quaterback, blev byttet til Atlanta Falcons. Det viste sig at være en god beslutning, da David Garrard spillede en god sæson, hvor han førte holdet til slutspillet og selv endte med en quarterback rating på over 100. Jaguars måtte dog nøjes med et Wild Card, da Indianapolis Colts vandt AFC South foran Jaguars. Det betød at Jaguars skulle møde Pittsburgh Steelers på Heinz Field. Jaguars vandt 31-29 takket være en velspillende Maurice Jones-Drew og ikke mindst David Garrard, som havde et meget afgørende 32-yard løb med blot 2:38 tilbage. Jaguars skulle derefter møde de ubesejrede New England Patriots, som endnu engang skulle vise sig at være endestationen.

2008 – nu 
I 2008 havde Jaguars en meget skuffende sæson, hvor holdet kun formåede at vinde fem kampe. Man havde ellers spået Jaguars til at nå slutspillet og måske endda en mulig Super Bowl vinder, men mange skader på den offensive linje ødelagde Jaguars' sæson.
Jaguars havde op til 2009 sæsonen skilt sig af med mange spiller bl.a. Matt Jones, Reggie Williams, deres to offensive tackles og ikke mindst Fred Taylor. Dette betød, at man var nødt til at drafte mange unge spillere, og starte et generations skifte. På trods af de mange unge spillere vandt Jaguars syv kampe i 2009 sæsonen.

Hall of Fame spillere 

Jacksonville Jaguars har ingen spillere i Pro Football Hall of Fame.

Tidligere spillere 
Nogle af de spillere, som tideligere har været stjernespillere for Jacksonville Jaguars, og har haft stor betydning for holdet succes:
 Fred Taylor
 Jimmy Smith
 Mark Brunell
 Keenan McCardell

Jacksonville Jaguars roster

Hold statistik 

(Til og med spille uge 14 i NFL sæson 2009. Inklusiv playoff kampe.)

Hold rekorder

Karriere rekorder 
 Flest russing yards: 11,271 yards, Fred Taylor
 Flest TD: 70, Fred Taylor
 Flest passing yards: 25,793 Mark Brunell
 Flest passing TD: 144, Mark Brunell
 Flest receptions: 862, Jimmy Smith
 Flest receiving yards: 12,287 yards, Jimmy Smith

Sæson rekorder 
 Flest passing yards: 4,367 yards, Mark Brunell i 1996
 Flest passing TD: 23, David Garrard i 2010
 Flest russing yards: 1,572 yards, Fred Taylor i 2003
 Flest TD: 17, Fred Taylor i 1998
 Flest receptions: 116, Jimmy Smith i 1999
 Flest receiving yards: 1,636 yards, Jimmy Smith i 1999
 Flest INT: 8, Rashean Mathis i 2006
 Flest point: 134, Mike Hollis i 1997

Kamp rekorder 
 Flest passing yards: 432 yards, Mark Brunell i 1996
 Flest passing TD: 4, flere
 Flest receptions: 16, Keenan McCardell i 1996
 Flest receiving yards: 291 yards, Jimmy Smith i 2000
 Flest TD: 5, James Stewart i 1997
 Flest rusing yards: 234 yards, Fred Taylor i 2000

Tilskuere 
 Flest tilskuere (kamp): 74,143 i 1998
 Flest tilskuere (sæson): 561,472 i 1998

Eksterne henvisninger 

 

Sport i Florida
Hold i NFL
Etableret i 1994
Jaguars